Həbsxanalarda internet

Həbsxanalarda internet — həbsxana şəraitində məhkumların internetdən istifadə etməsi. Həbsxanalarda internetdən istifadə məhbuslara xarici dünya ilə kommunikasiya qurmağa imkan verir. Həbsxanalarda telefondan istifadə hallarında olduğu kimi nəzarət altında internetdən müxtəlif məqsədlər üçün istifadə etmək hüququ ABŞ-nin 49 islah sistemində və Kanadanın beş vilayətində təsdiqlənmişdir. Havay, Ayova, Nebraska və Nevada istisna olmaqla, hesabat verən ABŞ sistemlərinin hər biri və Kanadanın hesabat verən beş vilayətinin hamısı məhbusların təhsil proqramlarını işə salmaq üçün kompüterlərdən istifadə edir. Teletibb vasitəsilə məhbusların sağlamlıq problemlərini həll etmək üçün 36 hesabat verən ABŞ sistemi var. Həbsxanada cib telefonlarından istifadə etmək hallarında olduğu kimi nəzarətsiz formada smartfon, şəxsi notbuk və planşet vasitəsilə internetə çıxış bütün məhbuslar üçün qadağandır.Kim Severson, Robbie Brown, January 2, 2011, Outlawed, Cellphones Are Thriving in Prisons , The New York Times. Retrieved 2013-06-10

 Ölkələr üzrə 

 Avstraliya 
Məhkumların kompüter qurğularına və internet resurslarına çıxışı Avstraliyada yurisdiksiyalara görə dəyişir. Bəzi ştatlarda fərdi kompüter qabiliyyətinə malik cihazların həbsxana kameralarında istifadəsinə icazə verilir, bəzilərində idarə olunan formada internetə çıxış təmin edilir,Alexander Maconochie Centre, August 2010 . Retrieved 2013-11-08 digər ştatlarda isə bütün mövcud cihazlar geri alınır. Kompüterlərdən istifadə ümumiyyətlə təhsil, qanuni məqsədlər və idarə olunan reinteqrasiya üçündür. Bu siyasətin əsası təhsil və ya hüquqi məqsədlər üçün kompüterdən istifadəyə ehtiyacı olan bütün məhbusların əlverişsiz vəziyyətdə qalmamasını təmin etməkdir. Bu siyasət məhbusların kameralardakı kompüterlərə girişi ilə bağlı riskləri azaldır və effektiv şəkildə idarə edir.Government of Western Australia, Department of Corrective Services, June 25, 2010 . Retrieved 2013-06-10

 Kanada 
Kanadada məhbusların internetə çıxışı qanuni olaraq qadağan edilmişdir.Georgie Binks. Minimum security is much different in Canada than the U.S. CBC News. March 6, 2009. . Retrieved 2013-06-10

 Almaniya 
Almaniyada bir neçə regionda internetə çıxışa icazə verilir.

 Norveç 
Norveçdə qapalı həbsxanalarda (yüksək təhlükəsizlik həbsxanaları) mobil smartfonların istifadəsinə icazə verilmir, orta və aşağı təhlükəsizliyi olan həbsxanalarda isə icazə verilir. Bu həbsxanaların hamısının internetə çıxışı məhduddur və məhbusların sosial mediaya çıxışı yoxdur. Bundan əlavə, bütün fəaliyyətlər izlənilir.

 Filippin 
Filippində məhbuslara yaxından nəzarət altında internetə daxil olmağa icazə verilir.Prison policies: Gilding the cage  - The Economist

 İstinadlar 

Kateqoriya:İnternet mədəniyyəti